Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
President Trumpi rahvusvaheliste kõneluste erinõunik
kohtus peaminister Netanyahuga, et uurida võimalusi
Iisraeli-palestiinlaste läbirääkimiste taaskäivitamiseks.
Iraani treenitud ja toetatud Iraagi šiiitidest võitlejad,
kes ühinesid võitlusega Süürias president Assadi toetuseks,
moodustasid uue brigaadi Iisraeli põhjapiiri ääres
eesmärgiga vabastada Golan kõigist välisjõududest.
USA arvutifirma Intel teatas,
et ostab 15,3 mlrd USD eest Iisraeli tehnoloogiafirma Mobileye.
See on suurim tehnoloogiatehing Iisraeli ajaloos.
USA presidendi rahvusvaheliste kõneluste erinõunik Jason Greenblatt
kohtus eile Jeruusalemmas peaminister Netanyahuga.
Arutati Iisraeli ehituspoliitikat
maadel, mida palestiinlased oma tulevasele riigile tahavad,
ja teisi Iisraeli-palestiinlaste konflikti puudutavaid väljakutseid.
Pärast kohtumist säutsus Greenblatt, et see oli positiivne ja produktiivne
ja et ta hindab Netanyahu pühendumust partnerlusele USAga.
Juudi päritolu ja Iisraeli-meelseks peetav Greenblatt
töötas varem Trumpi kinnisvarajuristina.
Ta on esinenud korduvalt kahe riigi lahenduse poolt
ja väitnud samal ajal, et asundused pole rahule takistuseks.
Netanyahu ja Trumpi nõuniku kohtumise sisuga tuttavad ametnikud
ütlesid TV7-le, et Greenblatt saadeti regiooni maad uurima
Washingtoni vahendatava võimaliku tippkohtumise eel
president Trumpi, Netanyahu ja palestiinlaste presidendi Abbasi vahel.
Eelmisel reedel vestles Trump telefonitsi Abbasiga,
mis oli esimene pärast Trumpi ametisseastumist 20. jaanuaril.
Vestluse lõpus kutsuti Abbasi Washingtoni külastama
ja ametlikule kohtumisele USA presidendiga.
Palestiinlaste tippametniku sõnul kohtub Abbas Trumpiga Valges Majas
aprilli alguses.
Ametniku arvates pakub Trump Abbasile kokkulepet,
mis hõlmaks pikalt soikunud kõneluste taaskäivitamist Iisraeliga
vastutasuks asunduste arendamise kohese peatamise
ja lubaduse eest mitte kolida USA saatkonda Jeruusalemma.
Lisaks arvas ta, et Abbas võtab USA pakkumise vastu.
Palestiina ametnik teatas samuti, et Jordaania võõrustab lähitulevikus
Iisraeli, palestiinlaste ja USA esindajaid,
et arutada konkreetse graafikuga kõneluste taaskäivitamise plaani.
Martin Indyk, kes teenis USA suursaadikuna Iisraelis
ja Lähis-Ida erisaadikuna presidentide Bill Clintoni ja Barack Obama ajal,
teatas intervjuus Iisraeli meediale, et president Trump on muutnud meelt
USA saatkonna Jeruusalemma kolimise suhtes.
Indyk ütles, et kuigi Trump tahaks saatkonda ära kolida,
mõistab ta nüüd tagajärgi, milleni see viia võib.
Iisraeli põhjanaabri sõja teemal -
Süüria armee teatas edusammudest võitluses ISISega Palmyra lähedal.
Kohapealt saadud raportite järgi õnnestus Süüria armeel vallutada
Sabkha al Mawh' piirkond Palmyrast lõunas
pärast tuliseid lahinguid, kus hukkus väidetavalt arvukalt ISISe võitlejaid.
Tiheda Vene õhutoetuse abil õnnestus Süüria armeel,
kes võitleb Iraani, Hezbollah' ja teiste šiiitlike jõudude kõrval,
ajada ISIS 2. märtsil välja UNESCO maailmapärandi objektilt,
kaks kuud pärast seda, kui ISIS selle üllatusrünnakuga vallutas.
Linn vallutati ISISelt tagasi teist korda Süüria sõja vältel,
mis sai see nädal 6-aastaseks.
Süüria Golanil, mitte kaugel Iisraeli piirist,
moodustasid Vene päritolu tankide ja Iraani rakettidega varustatud
ning Iraani treenitud Iraagi šiiitidest eliitüksuse võitlejad,
kes ühinesid 2013. a Süüria sõjaga president Assadi toetuseks,
uue brigaadi, sihiga vabastada Golan kõigist välisjõududest.
Golani brigaad, mis kuulutab julgeolekuekspertide sõnul avalikult
lojaalsust Iraani Revolutsioonikaarti Qudsi vägede juhile Soleimanile,
on treenitud ja varustatud arenenud relvadega.
Viimastel kuudel on teatatud šiiidi võitlejatest,
kellel on Vene T-90 tankid,
mis olevat saadud kaudselt Venemaalt Süüria armee kaudu.
Anonüümseks jääda soovinud Iisraeli ametniku sõnul
toimus Netanyahu eelmise nädala kohtumine Vene presidendi Putiniga
vastuseks selle Iraani toetatud võitlusüksuse loomisele Iisraeli piiril.
Netanyahu teatas Putinile,
et Iisrael ei luba Iraani alalist kohalolu Süürias
ja loodab, et Moskva tegutseb
ning Iisrael ei pea aktiivselt sekkuma Iraani ohule vastu astumiseks.
Iisraeli edelapiirist Egiptusega -
Esile on tulnud fotod ISISe võitlejatest
kes el-Arishi linna kontrollpunktides turvakontrolle teostavad.
Linn asub Siinai põhjaosas.
ISIS avaldas fotod oma võitlejatest,
kes rünnakuautomaatide ja granaatidega liikluses liiguvad
ja Egiptuse autojuhtide isikutunnistusi kontrollivad.
El-Arish on Põhja-Siinai pealinn ja kogu poolsaare suurim linn.
See on ka Egiptuse julgeolekujõudude ja ISISe vaheliste kokkupõrgete kese.
Viimastel kuudel on ISIS teatanud oma prioriteetidest seadusetul Siinail.
Esmaseks sihtmärgiks on kristlased, kes elavad nende hallatavatel aladel.
Teiseks president Sisile lojaalsed Egiptuse relva- ja julgeolekujõud,
ja kolmandaks juudiriigi hävitamine.
USA arvutifirma Intel teatas, et ostab 15,3 mlrd USD eest
Iisraeli isejuhtimistehnoloogia firma Mobileye,
saavutades nii domineeriva rolli vastavas sektoris.
Aktsiahinnaga 63,54 USD sularahatehing
on suurim tehnoloogiaost Iisraeli ajaloos
ja suurim isejuhtimisele suunatud firma omandamine.
Inteli automaatsõidufirma integreeritakse Mobileye tegevusega
ja ühisettevõtet hakkab juhtima Mobileye esimees Shashua Iisraelist.
See on usaldusavaldus Iisraeli tehnoloogiatööstusele.
Veidi vähem kui 15 miljardi USDga
on see ülekaalukalt suurim tehing Iisraeli tehnoloogiatööstuses.
Kui Google ostis mõne aasta eest Waze'i veidi rohkem kui miljardi eest,
oli see siin Iisraelis suur uudis. Kuid nüüd 15 miljardit USD?
See on suur asi ja suur edu Iisraelile.
Mobileye moodustab 70 % sõidutoe-
ja kokkupõrkevältimissüsteemide globaalsest turust.
Firmas töötab 660 inimest
ja mullu saadi 173,3 mln USD tulu.
Inteli sõnul viiakse tehing lõpule järgmise üheksa kuu jooksul
ja loodetakse koheselt suurendada oma mitte-GAAPi aktsiakasumit
ja vaba rahavoogu.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri